****

**40. Επιτυχία-Αποτυχία: η παιδευτική αξία της ήττας**

**Θέμα Α**

Στο κείμενο αναλύονται οι έννοιες της επιτυχίας και της αποτυχίας σε συνάρτηση με την ψυχοσύνθεση του ανθρώπου. Αρχικά, αναφέρεται ότι εφόσον η επιτυχία επιδιώκεται με θεμιτά μέσα, συμβάλλει στην προσωπική και συλλογική εξέλιξη, καθώς αποφεύγεται ο φόβος της αποτυχίας και το σύμπλεγμα κατωτερότητας ως συναίσθημα.Ο γράφων ισχυρίζεται πως η εξοικείωση με την αποτυχία ωθεί στην αυτογνωσία και στην αρμονικότερη συνύπαρξη με τους άλλους.Τέλος, η αποτυχία απαλλάσσει από τον συνεχή ανταγωνισμό και προσφέρει ψυχική δύναμη στον άνθρωπο.

**Θέμα Β**

**Β1.** α)Η ιδιότητά του ως ψυχιάτρου (γιατρού) αποδεικνύεται από i) *επιστημονικές ορολογίες*«τραύμα της γέννησης» , «σύνδρομο μειονεξίας», «φυσικής άμιλλας»και ii)χρήση *αυθεντίας* για να προσδώσει εγκυρότητα και επιστημονικό ύφος στον λόγο του: 3η παράγραφος🡪Λαφάργκ, τον επικαλείται για τη δικαιολόγηση της άποψης ότι «όπως πρέπει να υπάρχει το δικαίωμα στην οκνηρία έτσι θα έπρεπε νομίζω να υπάρχει το δικαίωμα στην αποτυχία».

Η ιδιότητά του ως ποιητή: ο λόγος του σε αρκετά σημεία της 3ης και 4ης παραγράφου γίνεται στοχαστικός με λογοτεχνικά στοιχεία και οικείο ύφος. i)*χρήση α’ πληθυντικού προσώπου*«μας συμφιλιώνει»,«μας απαλλάσσει» κτλ. για να δοθεί η αίσθηση ότι ο γράφων συμμετέχει στις ανησυχίες του κάθε απλού ανθρώπου σχετικά με το αίσθημα της αποτυχίας.Αποποιείται την ιδιότητά του ως ψυχιάτρου σ’ αυτά τα σημεία και ταυτίζεται με τον αναγνώστη του δίνοντας με τη χρήση του α’ πληθυντικού προσώπου καθολικότητα και προφορικότητα στα λεγόμενά του, όπως ένας ποιητής- λογοτέχνης θα ήθελε να ταυτιστεί ο αναγνώστης με τις δικές του σκέψεις και ανησυχίες. ii)η χρήση του *παραδείγματος από τη φιλοσοφία της Ανατολής* που εμπεριέχει το διλημματικής μορφής ερώτημα καθώς και η απάντηση του ο ίδιος ο Πρακτικάκης δίνει μέσω της ανατολίτικης φιλοσοφίας ότιόποιος μένει ανεπηρέαστος από τη χασούρα είναι σημαντικός και απολαμβάνει την επιτυχία-αποτυχία του.Τον ομοιάζειλοιπόν με Αυτοκράτορα,προσδίδοντας έναν τόνο στοχαστικό,διδακτικό,οικείο που παραπέμπει τον αναγνώστη σε γόνιμο προβληματισμό όπως θα επιθυμούσε ο ”λογοτέχνης” Πρακτικάκης.(δόθηκαν περαιτέρω κειμενικοί δείκτες).

β) Η πρόθεσή του σε όλο το κείμενο πρέπει να ιδωθεί ως συνάρτηση δυο παραγόντων: i)της διττής του ιδιότητας ii) του μέσου στο οποίο δημοσιεύει το κείμενό του.Αφενός στοχεύει στην εξήγηση και τεκμηρίωση (ως ψυχίατρος) περί των εννοιών επιτυχίας-αποτυχίας καθώς και στην ευαισθητοποίηση και προβληματισμό για την επιρροή των δυο εννοιών στη ζωή μας (ως ποιητής) και αφετέρου στην πληροφόρηση και πειθώ του αναγνωστικού κοινού γιατί γράφει σε άρθρο εφημερίδας (Ελευθεροτυπία).Το κοινό στο οποίο απευθύνεται είναι άτομα εξειδικευμένων γνώσεων και πνευματικού υποβάθρου (παράγραφοι 1-2) αλλά και το ευρύ κοινό (ιδίως στις παραγράφους 3 και 4), εφόσον δημοσιεύεται σε εφημερίδα ευρείας κυκλοφορίας, γι’ αυτό και παρόλο που χρησιμοποιεί επιστημονικές ορολογίες είναι φανερή η προσπάθειά του για εκλαΐκευση των εννοιών στις δυο τελευταίες παραγράφους για να γίνει εύληπτο από τους περισσότερους αναγνώστες.

**Β2.** Τα λόγια που παρατίθενται αυτούσια στο κείμενο είναι από την 6η παράγραφο:«Μακάρι…Διαδικτύου», «Θα συνειδητοποιούσα…αυτό» και από την 7η παράγραφο:«Να είστε…αποτύχετε», «Μόνο έτσι…πειραματικά;».Τα λόγια ανήκουν στην καθηγήτρια Θεωρητικής Φυσικής στο Perimeter κυρία Ασημίνα Αρβανιτάκη και εμπεριέχουν την ευχή-προτροπή της προς τους γονείς να ακούνε τα παιδιά τους και να τα κατανοούν.Επιπλέον απευθυνόμενη στα κορίτσια-μαθήτριες σχετικά με την αξία της αποτυχίας τόνισε πως μέσα απ’ αυτήν μαθαίνουν, όπως και η ίδια και οι άλλοι επιστήμονες του κλάδου που υπηρετεί (Φυσική) μαθαίνουν από τις αποτυχημένες θεωρίες τους και εξελίσσουν την επιστήμη τους.Η παράθεση αυτούσιων των λόγων με προτρεπτικό /διδακτικό τόνο αλλά και εμπλουτισμένο με παράδειγμα απ’τον χώρο της, το οποίο προσδίδει εγκυρότητα στα λεγόμενά της και τεκμηριώνει την άποψή της για την παιδαγωγική αξία της ήττας, επιλέχτηκαν απ’ την συντάκτρια του άρθρου για να καταστήσουν το θέμα της πιο προσιτό στο κοινό της.Ο ευθύς λόγος ζωντανεύει το κείμενο, δίνει ποικιλομορφία στο ύφος και καλλιεργεί έναν νοερό διάλογο της ομιλούσας με τον αναγνώστη.Εδώ, ήταν απαραίτητη η παράθεση των λόγων της επιστήμονος γιατί το κείμενο απευθύνεται κυρίως στα νεαρά άτομα που φοβούνται την αποτυχία αλλά και στη διαχείριση αυτής απ´ τους γονείς τους και διαβάζοντας τα λόγια της νιώθουμε να μας αγγίζουν,να ταυτιζόμαστε, να παίρνουμε θάρρος γιατί νιώθουμε οικεία μαζί της παρόλο που είναι επιστήμονας φυσικής και θα περίμενε κανείς να μιλήσει με ύφος σύνθετο και δύσκολες ορολογίες.

**Β3.** Στο κείμενο1 ο συντάκτης αναφέρεται στις έννοιες επιτυχία και αποτυχία και πώς μας επηρεάζουν στη ζωή μας.Στην τελευταία παράγραφο αναλύει την αξία της αποτυχίας που δεν τη θεωρεί υποδεέστερη της επιτυχίας.Αυτό μαρτυρά και ο τίτλος του «Η νόσος της… επιτυχίας».Θέση του, όπως διαφαίνεται και στο τέλος του κειμένου αλλά και απ´τον τίτλο είναι η αξία της ήττας στη ζωή μας, γιατί εξελισσόμαστε μέσω αυτής και η ταυτόχρονη θεώρηση της επιτυχίας ως νόσου για τον άνθρωπο, όταν γίνεται αυτοσκοπός.Θεωρεί ότι έχουμε δικαίωμα φυσικά και να αποτύχουμε. Στο κείμενο2 η συντάκτρια αναφέρεται στην αποτυχία «διδάσκοντας την αξία της».Για να στηρίξει τον ισχυρισμό της σε όλο το άρθρο παραθέτει μαρτυρίες και τεκμήρια για το θέμα καθώς και αυτούσια λόγια της καθηγήτριας που ασχολήθηκε με το ζήτημα μιλώντας σε παιδιά που συμμετείχαν σε ημερίδα του ιδρύματος Στ.Νιάρχος.Το θέμα είναι κοινό και στα δυο δημοσιευμένα κείμενα και εν ολίγοις περνά το μήνυμα της παιδαγωγικής αξίας της ήττας και της εξέλιξής μας μέσω αυτής, όταν την αποδεχτούμε.Η οπτική προσέγγισής του διαφέρει ως προς το ύφος που αναλύεται το θέμα και τη γενικότερη οργάνωση του περιεχομένου.Στο Κείμενο 1παρατηρούνται και επιστημονικές ορολογίες καταρχάς αλλά και ερμηνευτική / επεξηγηματική προσέγγιση των εννοιών με φροντισμένο ύφος και γλώσσα από τον Πρακτικάκη.Ενώ στο κείμενο 2η Επτακοίλη δεν μας αποκαλύπτει σε κανένα σημείο του ευθέως την άποψή της παρά μόνο στον τίτλο, αφήνοντας τον αναγνώστη να βγάλει μόνος του τα συμπεράσματά του και να πεισθεί για την αξία της ήττας μέσα απ´την παράθεση μαρτυριών, την προβολή της ημερίδας στο ίδρυμα Νιάρχου και την άποψη της καθηγήτριας που μίλησε στα παιδιά.Στο άρθρο η συντάκτρια κάνει στην ουσία ρεπορτάζ το οποίο και καταγράφει χωρίς να ερμηνεύει.

 Κοινό στοιχείο και στα δυο είναι ότι απευθύνονται στο κοινό, σε ευρύτερο το πρώτο, σε πιο νεαρές ηλικίες το δεύτερο αφού η ημερίδα πραγματοποιείται με κοινό 150 κορίτσια-μαθήτριες, και η δημοσίευση αυτού του γεγονότος καθώς και οι μαρτυρίες των παιδιών αγγίζουν περισσότερο τις ηλικιακές ομάδες που δίνουν εξετάσεις και ενδεχομένως αποτυγχάνουν σ´αυτές, χωρίς να σημαίνει αυτό πως διαβάζοντάς το οποιοσδήποτε άλλος δεν παίρνει μαθήματα ζωής.Το κείμενο2με τη ρεαλιστική παράθεση πραγματικών γεγονότων και μαρτυριών έρχεται να τεκμηριώσει και να συμπληρώσει τη θεωρητική προσέγγιση του θέματος απ´τον συντάκτη του Κειμένου 1.

**Θέμα Γ**

Το ποιητικό υποκείμενο πλέκει το εγκώμιο της ήττας! Σε όλο το ποίημα επαινεί την ήττα και την ευγνωμονεί που έχει κάνει πολλές φορές εμφάνιση στη ζωή του.Κάθε στροφή αρχίζει με την προσφώνησή της επαναλαμβάνοντας τη λέξη και με το **φραστικό μοτίβο της επανάληψης** μαρτυρά και τη θέση που έχει στη ζωή του δίνοντας έμφαση στον ρόλο της, θεωρώντας την, αφού την **προσωποποιεί :**«Ήττα μου τολμηρέ μου σύντροφε» ως συνοδοιπόρο και φάρο στη ζωή του. **Το β’ ενικό πρόσωπο** δίνει τη διαλογική μορφή και τον οικείο τόνο που το ποιητικό υποκείμενο επιθυμεί ώστε οι ευεργετικές επιδράσεις της αποτυχίας να προβληματίσουν, να κινητοποιήσουν τη σκέψη του αναγνώστη και να τον κάνουν να ταυτιστεί με καταστάσεις που ο ίδιος ενδεχομένως έζησε και τώρα επαναπροσδιορίζει. Επομένως ο διδακτικός τόνος που προσδίδει επίσης το β’ ενικό πρόσωπο είναι κι αυτός ολοφάνερος.Πλήθος **εικόνων** και **αντιθέσεων,** όπως η άρνηση του ποιητικού υποκείμενου να επαναπαυτεί στις «δάφνες» της νίκης του ή να βρει απάγκιο , αποκούμπι στην κάθε ήττα του και να τη θεωρήσει ως αφορμή για περισυλλογή και αυτοβελτίωση, να γελάει στην καταιγίδα κτλ. φανερώνουν την εκτίμησή του για τις συγκινήσεις που του ‘χει προσφέρει η κάθε του αποτυχία και την πλήρη αποδοχή της μέσα του. Ένα ποίημα με σαφή διδακτικό χαρακτήρα που προκαλεί ξάφνιασμα απ´τον τίτλο ήδη και απ´ τους πρώτους στίχους,γιατί εμείς, οι άνθρωποι,σπάνια έχουμε την ήττα στον θρόνο της βασίλισσας.Την αποστρεφόμαστε, την απευχόμαστε, πολλούς από εμάς μας διαλύει, μας καθηλώνει στη στασιμότητα. Άλλους όμως μας ωθεί και μας πεισμώνει, γιατί η παιδαγωγική αξία της ήττας, η σημασία του λάθους στη ζωή μας είναι αποδεδειγμένο ότι, μετά την πρώτη ψυχρολουσία, αποτελεί το εφαλτήριο για νέες πιο εποικοδομητικές προσπάθειες.Νομίζω πως επιτυχία και αποτυχία μοιάζουν με τη ρωμαϊκή θεότητα, τον Ιανό, με τα δυο πρόσωπα, που το ένα σαφώς και συμπληρώνει το άλλο.

**Θέμα Δ**

«Επιτυχία και Αποτυχία: δυο όψεις του ίδιου νομίσματος»

Ζούμε στην εποχή της συνεχούς προόδου και εξέλιξης, σε πληθώρα τομέων, κοινωνικών, επαγγελματικών και άλλων.Ως εκ τούτου, η ανάγκη για επιτυχία και διάκριση έχει ίσως γίνει μεγαλύτερη από ποτέ. Ή μήπως, το πώς ορίζουμε τους δυο αυτούς φαινομενικά αντίθετα όρους, την επιτυχία κ την αποτυχία εξαρτάται περισσότερο από την ψυχοσύνθεση του καθενός και λιγότερο από την κοινωνία στην οποία ζούμε;Παρακάτωθα αναφερθώ σε προσωπικές μου απόψεις,σκέψεις και συναισθήματα μου γι’ αυτό το θαυμαστό δίπολο!

 Η επιτυχία σίγουρα έχει γλυκιά γεύση αλλά απαιτεί και πολύ κόπο.Λαμβάνοντας υπόψη την τελειομανία που με διακατέχει, την αυστηρότητα με την οποία αξιολογώ τον εαυτό μου, αλλά και το παράδειγμα που παίρνω από ανθρώπους-πρότυπα για μένα που προσπάθησαν, θυσιάστηκαν και πέτυχαν,αντικρίζω την τελική γραμμή με ένα χαμόγελο αισιοδοξίας. Γιατί , αν δεν είχα στόχους, πού θα μπορούσα άραγε να εναποθέσω όλες μου τις προσπάθειες, τους κόπους και τους συμβιβασμούς μου; Το να έχω κάτι στο πίσω μέρος του μυαλού μου, στο οποίο μπορώ να πιστεύω και να ονειρεύομαι, μου δίνει δύναμη να δεχθώ τις όποιες δυσκολίες και τα εμπόδια, όπως ένας πρωταθλητής στίβου που μπροστά στα μάτια του απλώνονται τα εμπόδια, το ένα μετά το άλλο, αλλά εκείνος έχει το βλέμμα του στραμμένο στη νίκη.

 Για να το πω απλά, η επιτυχία έχει μια γεύση ευχάριστη, σου εμπνέειθάρρος, αυτοπεποίθηση…Πολλοί θα διαφωνήσουν μαζί μου, λέγοντας πως είναι γλυκόπικρη και δε θα είχαν άδικο, αλλά προτιμώ ίσως να εστιάζω στο άσπρο μέσα σε έναν ασπρόμαυρο πίνακα ζωγραφικής, παρά το αντίθετο.Ίσως και να μην υπάρχει πιο όμορφο συναίσθημα, από το να διασχίζουμε πρώτοι τη γραμμή του τέλους και να κόβουμε επιτέλους την κορδέλα! Η κορδέλα αυτή, βέβαια, για τον καθένα μας είναι κάτι διαφορετικό. Κάποιοι, ακόμα, μπορεί να σκέφτονται πιο απλοϊκά, όπως ο μικρός πρίγκιπας από το γνωστό σε όλους μας -θαρρώ– παραμύθι, που συνειδητοποίησε εν τελεί πως η ευτυχία μπορεί να βρεθεί σε μικρά, καθημερινά πράγματα όπως η φροντίδα του αγαπημένου του τριαντάφυλλου.Κάποιοι λοιπόν μπορεί να ταυτίζουν την επιτυχία στη ζωή τους με την επίτευξη μικρών,απλών, καθημερινώνστόχων. Ίσως να μην έχουν κι άδικο..!

 Το να βάζεις χαμηλούς και ευπρόσιτους στόχους, προσεγγίζοντας και υλοποιώντας τελικά έναν έναν, σου χτίζει έναν χαρακτήρα γεμάτο δύναμη και θέληση να προχωρήσεις.Έχω την εντύπωση όμως πως το ίδιο κάνει και η αποτυχία στην προσέγγιση ενός στόχου.Ας υποθέσουμε πως στόχος του καθενός είναι η δικιά του “Ιθάκη”.Πέρασε χώρες, πάλεψε με κύματα , κινδύνεψε να χαθεί και τελικά φτάνει στην “Ιθάκη” του…κι εκεί ανακαλύπτει ότι τελικά αυτή τον γέλασε!Δεν άξιζε ο κόπος, δεν άξιζε η τόση προσπάθεια, η θυσία για έναν τόσο μικρό και ασήμαντο τελικά προορισμό…Έτσι θα σκεφτεί αυτός που θα βιαστεί να βγάλει συμπεράσματα.«Η Ιθάκη δε σε γέλασε, σου έδωσε το ωραίο ταξίδι»,έρχεται να τον αφυπνίσει ο ποιητής.

 Αν θεωρήσουμε αποτυχία τους κόπους μας συγκρινόμενους με το τελικό αποτέλεσμα τότε θα ‘χουμε παραβλέψει σίγουρα ότι για να φτάσουμε σ’ αυτό τρέξαμε σε μια διαδρομή με στροφές, εμπόδια, καταιγίδες, που χρειάστηκε κάθε φορά κάτι να κάνουμε, κάτι να μηχανευτούμε, κάπως να το ρυθμίσουμε το θέμα για να βγούμε αλώβητοι και να συνεχίσουμε.Άρα , αυτό είναι το κέρδος μας τελικά, η εμπειρία από όλα όσα αποκομίσαμε μέχρι να φτάσουμε στην Ιθάκη μας.Και είναι λογικό μετά απ´ όσα περάσαμε να μας φανεί κατώτερη των προσδοκιών μας,να νιώσουμε ηττημένοι χάσιμοχρόνου και της ενέργειας που δώσαμε.Αλλά είπαμε αυτό είναι το κέρδος μας, η νίκη μας. Μας έμαθε τι να κάνουμε και τι να μην κάνουμε σε επόμενες φορές αυτό το ωραίο ταξίδι.

 Άλλες φορές πάλι, μιλάμε για “παταγώδη” αποτυχία!«Πώς τα πήγες στις εξετάσεις σου;» ή «Κέρδισες τελικά στον αγώνα;».Η απάντηση είναι: « Όχι, έχασα…», αυτήν θα έδιναν οι πολλοί.Μου ‘χει τύχει πολλές φορές.Είπα ότι «χάσαμε, μέχρι εδώ ήταν»! Και την άλλη στιγμή λέω πως τίποτα και ποτέ δεν είναι μέχρι ενός σημείου. Τα σημεία είναι άπειρα, άπειρες και οι δικές μου επιλογές μετά το συγκεκριμένο σημείο που με σταμάτησε. Έχω διαχειριστεί ήττες μου με κλάματα και άλλες με πείσμα. Μεγαλώνοντας πεισμώνουμε το έχετε προσέξει; Και μια αποτυχία μας διδάσκει κάτι πολύ σημαντικό ότι ποτέ δεν χάνουμε, ποτέ δεν έρχεται το τέλος!Μια αποτυχία είναι πάντα εκκίνηση για κάτι καινούριο.

 «Ο χαμένος τα παίρνει όλα» λέει ένας στίχος και τώρα που βιώνοντας περισσότερες καταστάσεις νιώθω όλο και περισσότερο τον στίχο, θα πω ότι όντως όποιος γελά μπροστά ότι λαιμητόμο ,που στήνουμε μόνοι μας άπειρες τέτοιες στη ζωή μας από φόβο ,τότε είναι νικητής.Μαζεύουμε ό,τι έχει απομείνει από την «ήττα», την αναγραμματίζουμε, της αφαιρούμε, της προσθέτουμε και την κάνουμε «άτι» , άλογο κούρσας , φάρο κι οδηγό δεν επαναλαμβάνουμε τα ίδια λάθη, χαμογελάμε και πάμε… Εξάλλου η λέξη «πανωλεθρίαμβος» αποτελεί μια σύνθεση που, προσωπικά, με εκφράζει και μπορεί να περιγράφει ακριβώς πολλές καταστάσεις και ίσως…πρέπει να ενταχθεί στην νοοτροπία μας!